La chía ( Salvia hispanica ) és una planta herbàcia estival que pertany a la família de les Labiatae.
Després de la collita, les llavors es netegen mecànicament.
Les flors, fulles i altres parts de la planta es retiren.
La chía integral triturada s'obté fent passar les llavors senceres per un molí de martell de velocitat variable.
Els pols de llavors de chía ( Salvia hispanica ) estan parcialment desgreixats, i s'obtenen mitjançant el premsat i la mòlta de les llavors de chía ( Salvia hispanica ) senceres.
Les llavors de chía ( Salvia hispanica ), senceres i triturades, i la pols de llavors de chía ( Salvia hispanica ) estan autoritzades com a Aliment Nou en un determinat grup d'aliments en diferents condicions d'ús
L'any 2009, després d'una opinió científica favorable de l'Autoritat Europea de Seguretat Alimentària (EFSA), la Comissió Europea va autoritzar la comercialització a la Unió de llavors de chía (Salvia hispanica ) com a nou aliment per a ser utilitzades, en un primer moment, per a productes de fleca i posteriorment s'ha anat autoritzant el seu ús per a altres aliments.
De conformitat amb l'antic Reglament d'aliments nou, el Reglament (CE) 258/97, derogat pel Reglament (UE) 2015/2283 relatiu als aliments nous:
En els últims anys hi ha hagut un gran creixement en el nombre de noves sol·licituds d'autorització per a ampliar els usos de les llavors de chía ( Salvia hispànica ), de manera que, i tenint en compte el consegüent possible augment de la ingesta alimentària de llavors de chía ( Salvia hispanica ), la Comissió va demanar a l'EFSA l'any 2018, que realitzés una nova avaluació de l'exposició alimentària global derivada de totes les possibles ampliacions de l'ús de les llavors de chía ( Salvia hispanica ) com a aliment nou.
En aquesta nova opinió del 2019, l'EFSA va concloure que l'ús de llavors de chía ( Salvia hispànica L.) en un grup d'aliments que no requereixen en la seva fabricació, transformació o preparació un tractament tèrmic a una temperatura igual o superior a 120 ° C, és segur sense restriccions ni precaucions específiques en relació amb els nivells d'ús en aquests aliments.
En base a això, la Comissió va publicar el 14 de gener de 2020 el Reglament d'Execució (UE) 2020/24 de la Comissió que modifica l'entrada corresponent a «Llavors de chía ( Salvia hispanica )» de la taula 1 de l'annex de Reglament d'Execució (UE) 2017/2470 (Llista d'aliments nous autoritzats).
Posteriorment, l'EFSA va avaluar la seguretat de la pols de llavors de chía parcialment desgreixada com a aliment nou ( Safety of chia seeds (Salvia hispanica L.) powders, as novel foods, pursuant to Regulation (EU) 2015/2283 ).
D'acord a aquesta opinió científica de l'EFSA, el 6 d'abril de 2020 es va publicar el Reglament d'Execució (UE) 2020/500 de la Comissió de 6 d'abril de 2020 pel qual s'autoritza la comercialització de pols de llavors de chía ( Salvia hispanica ) parcialment desgreixada com a aliment nou.
El seu ús està autoritzat en un determinat grup d'aliments en diferents condicions d'ús en funció tipus de pols: No autoritza l'ús de pols de llavors de chía en pastes alimentàries en absència d'informació sobre la possible formació d'acrilamida quan són sotmeses a altes temperatures (superiors a 120oC).
El setembre de 2020, l'EFSA ha publicat una opinió científica sobre la seguretat de les llavors de chía (Salvia hispànica L. ) en aliments sotmeses a processos tèrmics en relació amb la formació de contaminants de procés ( Safety of chia seeds (Salvia hispanica L.) subject to thermal processing in relation to the formation of process contaminants as a novel food for extended uses ).
En aquesta opinió arriben a la conclusió que hi ha escassa evidència disponible per concloure si l'addició de llavors de chía als aliments sotmesos a tractament tèrmic (a temperatures superiors a 120 ° C) dona lloc a una major formació d'acrilamida en comparació amb aquests aliments sense llavors de chía.